ইয়াঙ্গুন কারিগরি বিশ্ববিদ্যালয়
ইয়াঙ্গুন কারিগরি বিশ্ববিদ্যালয় (ইংরেজি: Yangon Technological University; সংক্ষেপেঃ YTU; বর্মী: ရန်ကုန်နည်းပညာတက္ကသိုလ် [jàɴɡòʊɴ nípjɪ̀ɴɲà tɛʔkəθò]) ইয়াঙ্গুনের গয়গনে অবস্থিত মায়ানমারের সেরা প্রকৌশল শিক্ষাপ্রতিষ্ঠান। ১৯২৪ সালে রেঙ্গুন বিশ্ববিদ্যালয়ের অধীনস্থ প্রকৌশল বিভাগ হিসাবে প্রতিষ্ঠিত হওয়া এবং এর পুরাতন নাম রেঙ্গুন ইনস্টিটিউট অফ টেকনোলজি (আরআইটি) হিসাবেই অধিক পরিচিত ওয়াইটিইউ দেশটির সবচেয়ে প্রাচীন এবং বৃহত্তম প্রকৌশল বিশ্ববিদ্যালয় ও মায়ানমারে প্রকৌশল শিক্ষা দানকারী সর্বশ্রেষ্ঠ প্রতিষ্ঠান। বিশ্ববিদ্যালয়টি প্রকৌশল বিভাগে প্রায় ৮,০০০ শিক্ষার্থীকে স্নাতক, স্নাতকোত্তর এবং ডক্টরেট ডিগ্রি প্রদান করে। এছাড়াও ওয়াইটিইউ আসিয়ান বিশ্ববিদ্যালয় নেটওয়ার্ক, দক্ষিণ-পূর্ব এশিয়া প্রকৌশল শিক্ষা উন্নয়ন নেটওয়ার্ক (AUN/SEED-Net) এবং বৃহত্তর মেকং উপ-অঞ্চল শিক্ষা ও গবেষণা নেটওয়ার্ক (GMSARN) এর সদস্য।